**Številka: *545606-26/2025 / 1***

**Ljubljana, dne *10. 09. 2025***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE IN EVROPSKE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog sklepa Sveta o podpisu, v imenu Evropske unije, Mednarodnega sporazuma o kavi 2022*

Naslov dokumenta v delovnem jeziku EU: *Proposal for a Council Decision on the signing, on behalf of the European Union, of the International Coffee Agreement 2022*

Datum dokumenta: *09. 09. 2025*

Številka dokumenta: *12670/25*

Medinstitucionalna oznaka: *2025/0263(NLE)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Posebni zakonodajni postopek*

Faza sprejemanja: *Prva obravnava*

**4. Pristojni organ EU**:

Svet EU v sestavi: *FAC - Svet EU za zunanje odnose, AGRI - Svet EU za kmetijstvo in ribištvo*

Delovno telo Sveta EU: *C.33 - Delovna skupina za primarne proizvode (PROBA)*

**5. Organ, pristojen za dokončen sprejem stališča RS**:

*Vlada*

**6. Pravna podlaga za obravnavo v Državnem zboru**:

*Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *Mateja Čalušić, ministrica za kmetijstvo, gozdarstvo in prehrano, Maša Žagar, državna sekretarka; mag. Ervin Kosi, državni sekretar*

**7. Roki**:

Predviden čas pričetka obravnave zadeve EU v institucijah EU: *Jesen 2025*

Predviden čas sprejema zadeve EU v institucijah EU: *2025*

Rok za odziv organa: *1. 10. 2025*

Rok za obravnavo na seji Vlade in njenih odborih: *9. 10. 2025*

Rok za obravnavo predloga stališča RS v DZ:

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *Helena Gašperlin Pertovt, Služba za evropske zadeve in mednarodno sodelovanje; mag. Matjaž Grkman, Sektor za trajnostno kmetijstvo*

**9. Delovna skupina Vlade, organizirana za posamezno področje zadev EU**:

*DS25 - Kmetijstvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *Simona Vrevc, vršilka dolžnosti generalne direktorice Direktorata za kmetijstvo*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za gospodarstvo, turizem in šport, Ministrstvo za zunanje in evropske zadeve*

Kontaktna oseba organa: *Snežana Dolenc, MGTŠ, mag. Jasna Koblar, MZEZ*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **Mateja Čalušić****MINISTRICA** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog sklepa Sveta o podpisu, v imenu Evropske unije, Mednarodnega sporazuma o kavi 2022 - 12670/25, ki se glasi:*

*Republika Slovenija podpira Predlog sklepa Sveta o podpisu, v imenu Evropske unije, Mednarodnega sporazuma o kavi 2022.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*Ta predlog se nanaša na podpis Mednarodnega sporazuma o kavi 2022 v imenu Evropske unije.*

*Evropska unija je pogodbenica Mednarodnega sporazuma o kavi 2007 in članica Mednarodne organizacije za kavo.*

*Mednarodni sporazum o kavi 2007 je začel veljati 1. februarja 2008 in bil podaljšan do 1. februarja 2028, medtem ko novi sporazum iz leta 2022 nadomešča sporazum iz leta 2007 in začne veljati takoj, ko bodo izpolnjeni pogoji za začasni ali dokončni začetek njegove veljavnosti.*

*Pogajanja o Sporazumu so potekala v skladu s celovitimi pogajalskimi smernicami, ki jih je Svet sprejel 28. julija 2021 na priporočilo Komisije za sklep Sveta o pooblastilu za začetek pogajanj o novem Mednarodnem sporazumu o kavi med Evropsko unijo in drugimi članicami Mednarodne organizacije za kavo.*

*Ključni elementi Mednarodnega sporazuma o kavi 2022 so:*

*– Posodobitev ravnovesja med glasovalnimi sistemi in sistemi prispevkov članic, da se izboljša učinkovitost odločanja.*

*– Vključevanje zasebnega sektorja in civilne družbe v delo Mednarodne organizacije za kavo.*

*– Poenostavitev in racionalizacija delovanja organizacije ob ohranitvi njene medvladne narave.*

*– Podpora trajnostnemu gospodarskemu, socialnemu in okoljskemu razvoju svetovnega sektorja kave.*

*– Prispevanje k uresničevanju ciljev Evropske unije, vključno z evropskim zelenim dogovorom in strategijo Global Gateway.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Ni posledic za proračun RS in EU.*

Vpliv na gospodarstvo

*Pričakovati je pozitiven vpliv na gospodarstvo. Cilj Mednarodnega sporazuma o kavi 2022 je krepiti svetovni sektor kave in spodbujati njegov trajnostni gospodarski, socialni in okoljski razvoj.*

Vpliv na javno upravo

*Ni vpliva na javno upravo.*

Vpliv na okolje

*Ni vpliva na okolje.*

Drugo

**C)**

**Predstavniki RS, ki bodo zastopali stališče RS v institucijah EU**:

***Katja Manfreda, SPBR***